VÝZVA NA PODÁVANIE PRIHLÁŠOK

V RÁMCI PROGRAMU

ERASMUS+ mobilita – štúdium

NA LETNÝ SEMESTER akademického roku 2020/2021 (2. kolo)

Referát pre medzinárodné vzťahy Fakulty aplikovaných jazykov Ekonomickej univerzity v Bratislave si Vás dovoľuje informovať o výzve na podávanie prihlášok na mobilitu za účelom štúdia v rámci programu Erasmus+ mobilita ─ štúdium na letný semester v akademickom roku 2020/2021.

Študenti FAJ EU v Bratislave – záujemcovia o mobilitu – štúdium na zahraničnej vysokej škole realizované cez program Erasmus+ zašlú všetky dolu uvedené dokumenty emailom na referát pre medzinárodné vzťahy FAJ EU v Bratislave *(Ing. Denisa Bĕčáková, denisa.becakova@euba.sk, referentka pre medzinárodné vzťahy, miestnosť D2.14)* do 10. septembra 2020 (do 09.00 hod.):

1. kompletne vyplnená a podpísaná oficiálna prihláška Erasmus+ (Student Application Form), ktorá je dostupná na [www.studyabroad.sk](http://www.studyabroad.sk)

*Študent je povinný sa zaregistrovať na webovej stránke www.studyabroad.sk*

*V Application Form študent uvedie 3 vysoké školy v poradí podľa priorít, na ktorých by chcel Erasmus+ mobilitu – štúdium absolvovať. Študent môže byť zaradený na ktorúkoľvek vysokú školu, ktorú si uviedol do prihlášky, a preto musia predmety na každej z týchto vybraných vysokých škôl korešpondovať so študijným odborom na domácej fakulte.*

*Zoznam voľných univerzít, na ktoré sa študenti môžu prihlásiť v 2. výberovom kole Erasmus+ mobilita ‒ štúdium ‒ letný semester 2020/2021 sa nachádza v prílohe k výzve.*

1. štruktúrovaný životopis v anglickom a slovenskom jazyku. K životopisu v anglickom jazyku je treba pripojiť dokument aj v jazyku výučby vybraných predmetov na danej vysokej škole. Dokument je potrebné vložiť do studyabroad systému.
2. motivačný list v anglickom a slovenskom jazyku. K motivačnému listu v anglickomjazyku je treba pripojiť dokument aj v jazyku výučby vybraných predmetov na danej vysokej škole. Dokument je potrebné vložiť do studyabroad systému.
3. výpis známok dovtedy absolvovaných predmetov v slovenskom jazyku.Dokument vystaví a zašle študentovi študijná referentka FAJ EU v Bratislave. Dokument je potrebné vložiť do studyabroad systému .
4. predbežný zoznam predmetov, ktoré mieni študent absolvovať počas zahraničného pobytu na jednotlivých vysokých školách alebo univerzitách s vyznačením jazyka, v ktorom sú príslušné predmety vyučované. Dokument je potrebné vložiť do studyabroad systému.

Súčet dĺžok všetkých Erasmus+ mobilít na jednom stupni vysokoškolského štúdia (štúdium, študentská stáž, absolventská stáž) nesmie presiahnuť 12 mesiacov.

Ústna časť výberového konania sa uskutoční 11. septembra 2020. Neúčasť na ústnej časti výberového konania znamená vylúčenie prihlášky z procesu hodnotenia uchádzačov o mobilitu – štúdium v rámci programu Erasmus+. Bližšie informácie o čase a mieste výberového konania vám pošleme dňa 10. 09. 2020.

Nominácia študentov bude záväzná až po obdržaní akceptačného listu zo strany partnerskej univerzity, resp. bude závisieť od aktuálnej situácie v danej krajine.

Bližšie informácie:

<https://euba.sk/medzinarodne-vztahy/odchadzajuci-studenti/erasmus-studium-v-eu#erasmus-v-10-rokoch>